**Ministru kabineta noteikumu projekta**

**„Grozījumi Ministru kabineta 2011.gada 21.jūnija noteikumos Nr.477**

**„Kārtība, kādā veic salmonelozes profilakses un apkarošanas pasākumus, vakcinējot vistas pret salmonelozi””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Veterinārmedicīnas likuma 25.panta 4.punkts.  |
| 2. | Pašreizējā situācija un problēmas | Salmonelozes profilakses un apkarošanas pasākumi tiek regulēti ar Ministru kabineta 2011.gada 21.jūnija noteikumiem Nr.477 „Kārtība, kādā veic salmonelozes profilakses un apkarošanas pasākumus, vakcinējot vistas pret salmonelozi” (turpmāk – noteikumi Nr.477), kas vistu ganāmpulku īpašniekiem vai turētājiem, kuri ražo svaigas olas vai inkubējamās olas, paredz tiesības saņemt no Pārtikas un veterinārā dienesta (turpmāk – dienests) vakcīnu dējējvistu un vaislas vistu vakcinācijai pret salmonelozi. Noteikumi Nr.477 dod iespēju vistu ganāmpulku īpašniekiem vai turētājiem pret salmonelozi vistām lietot nevis inaktivēto vakcīnu, bet tikai dzīvo vakcīnu. Eiropas Parlamenta un Padomes 2003.gada 17.novembra Regulas (EK) Nr.2160/2003 par salmonellas un dažu citu pārtikā sastopamu zoonozes īpašu izraisītāju kontroli (turpmāk – Regula Nr.2160/2003) mērķis ir nodrošināt, lai tiktu veikti atbilstoši un iedarbīgi pasākumi salmonellas un citu zoonozes izraisītāju noteikšanai un kontrolei visos attiecīgajos ražošanas, pārstrādes un realizācijas posmos, sevišķu uzmanību pievēršot primārās ražošanas līmenim, kā arī dzīvnieku barībai, lai ierobežotu zoonožu ierosinātāju izplatību un samazinātu sabiedrības veselības riska faktorus. Turklāt Regulas Nr.2160/2003 8.panta pirmajā daļā ir ietverts nosacījums, ka Eiropas Savienības dalībvalstis var izmantot īpašās kontroles metodes, lai samazinātu zoonožu (infekcijas slimība, t.sk. salmoneloze, ar kuru slimo gan cilvēki, gan dzīvnieki) ierosinātāju izplatību. Ievērojot minēto, vakcināciju pret salmonelozi var izmantot kā īpašo kontroles metodi saskaņā ar prasībām Komisijas 2006.gada 1.augusta Regulā (EK) Nr.1177/2006, ar ko īsteno Eiropas Parlamenta un Padomes Regulu (EK) Nr.2160/2003 par īpašu kontroles metožu izmantošanu dalībvalstu programmās par salmonellas apkarošanu mājputnos. Lai varētu sniegt atbalstu vistu ganāmpulka īpašniekiem vai turētājiem gan dzīvo, gan inaktivēto vakcīnu iegādē, kā arī izmantotu Eiropas Komisijas sniegto līdzfinansējumu vakcīnu iegādei, jāizdara grozījumi noteikumos Nr.477. Inaktivētā vakcīna nodrošinās labāku aizsardzību pret dažādiem salmonelozes ierosinātājiem, turklāt tā ir vakcīna, kas veidota uz ūdens, nevis uz minerāleļļas bāzes, tāpēc šis vakcīnas veids injekcijas vietā nerada pēcvakcinācijas reakciju – audu iekaisumu, kā arī inaktivētās vakcīnas ievadīšanas laiku iespējams apvienot ar vakcināciju pret citām putnkopībā aktuālajām infekcijas slimībām, tā būtiski samazinot vakcinācijas stresu vaislas putniem.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ir sagatavots Ministru kabineta noteikumu projekts „Grozījumi Ministru kabineta 2011.gada 21.jūnija noteikumos Nr.477 „Kārtība, kādā veic salmonelozes profilakses un apkarošanas pasākumus, vakcinējot vistas pret salmonelozi”” (turpmāk – noteikumu projekts), kas nosaka, ka turpmāk vistu vakcinācijai pret salmonelozi vistu ganāmpulka īpašnieks vai turētājs varēs izvēlēties vakcīnas veidu (dzīvo vai inaktivēto), ko lietot kārtējā gadā, iesniegumā dienestam papildus norādot kritēriju attiecīgās vakcīnas izvēlē. Noteikumu projekts nosaka pārejas noteikumu inaktivētās vakcīnas saņemšanai 2013.gadā, bet turpmākajos gados varēs pieteikties vakcīnu (dzīvo vai inaktivēto) saņemšanai parastajā kārtībā saskaņā ar noteikumu Nr.477 5.punktā noteikto kārtību.Šīs anotācijas I sadaļas 2.punktā minēto problēmu noteikumu projekts atrisinās pilnībā. |
| 5. | Projekta izstrādē iesaistītās institūcijas | Pārtikas un veterinārais dienests |
| 6. | Iemesli, kādēļ netika nodrošināta sabiedrības līdzdalība |  Projekts šo jomu neskar. |
| 7. | Cita informācija | Noteikumu projektā paredzētā vistu vakcinācija pret salmonelozes ierosinātājiem tiks veikta saskaņā ar valsts kontroles programmu, kas saskaņota ar Eiropas Parlamenta un Padomes 2003.gada 17.novembra Regulā (EK) Nr.2160/2003 par salmonellas un dažu citu pārtikā sastopamu zoonozes īpašu izraisītāju kontroli noteikto kārtību.Eiropas Komisija kompensē 50% no iztērētajiem līdzekļiem par vakcīnu iegādi, atmaksājot tos valsts budžetā. Padomes 2009.gada 25.maija Lēmuma 2009/470/EEK par izdevumiem veterinārijas jomā 24.panta 1.punktā paredzēts, ka jāievieš Kopienas finansiālais pasākums, lai apmaksātu izdevumus, kas dalībvalstīm radušies, finansējot valsts programmas, kuras paredzētas, lai izskaustu, kontrolētu un uzraudzītu minētajā lēmumā norādītās dzīvnieku slimības.  |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Noteikumu projekts attiecas uz 15 vistu ganāmpulka īpašniekiem vai turētājiem, kas ražo un realizē svaigas olas vai inkubējamās olas Eiropas Savienības iekšējam tirgum. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar.  |
| 3. | Tiesiskā regulējuma finansiālā ietekme | Projekts neparedz papildu finansiālu ietekmi vistu ganāmpulka īpašniekam vai turētājam. |
| 4. | Tiesiskā regulējuma nefinansiālā ietekme | Noteikumu projekts nosaka vistu ganāmpulka īpašniekam vai turētājam iespēju izvēlēties lietot inaktivēto vai dzīvo vakcīnu pret salmonelozi vistām. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Rādītāji | 2012. gads | Turpmākie trīs gadi (tūkst. latu) |
| 2013. | 2014. | 2015. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2012.gadu | Izmaiņas, salīdzinot ar kārtējo 2012.gadu | Izmaiņas, salīdzinot ar kārtējo 2012.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **80,4** | **0,0** | **1,5** | **1,5** | **1,5** |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi.
 |  |  |  |  |  |
| * + 1. *ieņēmumi no EK par apkarošanas pasākumiem*
 | 80,4 | 0,0 | 1,5 | 1,5 | 1,5 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets | **194,0** | **0,0** | **4,5** | **4,5** | **4,5** |
| *2.1.1. Zemkopības ministrijas valsts budžeta programmā 70.00.00. „Citu Eiropas Savienības politiku instrumentu projektu un pasākumu īstenošana”*  | 194,0 | 0,0 | *4,5* | *4,5* | *4,5* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **-113,6** | **0,0** | **-3,0** | **-3,0** | **-3,0** |
| 3.1. valsts pamatbudžets | -113,6 | 0,0 | *-3,0* | *-3,0* | *-3,0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |
|  |  |  |  |
|  |  |  |  |
| 5. Precizēta finansiālā ietekme: |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | **Izdevumu aprēķins 2013.gadā un turpmāk:****Kopā izdevumi programmai: Ls 198 480** Izdevumi vakcīnām Ls 196 800: Ls 0,024/deva \* 7 000 000 devas = Ls 168 000Ls 0,08/deva \* 360 000 devas = Ls 28 800Izdevumi salmonelozes kontroles programmas nodrošināšanai: Ls 1680.**Ieņēmumu aprēķins:**vakcinācija pret salmonelozi ir viena no salmonelozes apkarošanas programmām, kurā plānots, ka pēc programmas īstenošanas ieguldītie līdzekļi no Eiropas Savienības valsts budžetā atgriezīsies līdz 50% apmērā no vakcīnas iegādes izdevumiem bez PVN, jo maksimālā summa, ko Eiropas Savienības atmaksā, ir Ls 0,035/deva (*EUR* 0,05/deva).Tāpēc plānots, ka 2013.gadā un turpmākajos gados no Eiropas Savienības atpakaļ tiks saņemti Ls 81 880 gadā. |
| 7. Cita informācija | 2013.gadā un turpmākajos gados plānotais finansējums dienestam Ls 198 480 apmērā nepieciešams, lai vistu ganāmpulku īpašniekiem vai turētājiem, kas ražo svaigas olas vai inkubējamās olas Eiropas Savienības iekšējam tirgum, segtu izdevumus pret salmonelozes vakcīnas iegādei.Pasākums mudinās arī turpmāk vistu ganāmpulka īpašniekus un turētājus vakcinēt pret salmonelozi *Gallus gallus* sugas vistas, tā ilgtermiņā pasargājot valsti no salmonelozes uzliesmojuma.Zemkopības ministrijai 2013.gada budžeta projektā jau ir daļēji paredzēts finansējums šim pasākumam, taču papildus nepieciešamo finansējumu Ls 28 800 apmērā 2013.gadam un turpmākajiem gadiem Zemkopības ministrija pieprasīs atbilstoši normatīvajos aktos noteiktajai kārtībai no valsts budžeta programmas 80.00.00.  |

*Anotācijas IV sadaļa – projekts šo jomu neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2003.gada 17.novembra Regula (EK) Nr.2160/2003 par salmonellas un dažu citu pārtikā sastopamu zoonozes īpašu izraisītāju kontroli. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2003.gada 17.novembra Regula (EK) Nr.2160/2003 par salmonellas un dažu citu pārtikā sastopamu zoonozes īpašu izraisītāju kontroli. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr.2160/2003 8.pants pirmā daļa | 1.1.apakšpunkts | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

*Anotācijas V sadaļas 2.tabula – projekts šo jomu neskar.*

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Noteikumu projekts tika elektroniski 2012.gada 9.oktobrī nosūtīts izskatīšanai un atzinumu sniegšanai biedrībām „Zemnieku Saeima”, „Lauksaimnieku organizācijas sadarbības padome” un „Latvijas olu ražotāju asociācija”.Noteikumu projekts tika ievietots Zemkopības ministrijas tīmekļa vietnē 2012.gada 9.oktobrī. Noteikumu projekts saskaņots ar biedrību „Lauksaimnieku organizācijas sadarbības padome”, un par to 2012.gada 16.oktobrī elektroniski ir saņemts atzinums. |
| 2. | Sabiedrības līdzdalība projekta izstrādē  | Par sagatavoto noteikumu projektu speciālisti izteica priekšlikumus un papildinājumus sanāksmē š.g. 21.septembrī. |
| 3. | Sabiedrības līdzdalības rezultāti  |  |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Pārtikas un veterinārais dienests |
| 2. | Projekta izpildes ietekme uz pārvaldes funkcijām  | Pārtikas un veterinārā dienesta funkcijas noteikumu projekts neietekmē. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

Zemkopības ministre  L.Straujuma

2012.10.19. 11:37

S.Rubene

67027064, Sigita.Rubene@zm.gov.lv